नशे को जड़ से मिटाने के लिए पीपीए का अभियान, स्कूल-कालेजों में जाकर करेंगे छात्रों की काउंसलिंग
Home » Latest News • हमीरपुर » नशे को जड़ से मिटाने के लिए पीपीए का अभियान, स्कूल-कालेजों में जाकर करेंगे छात्रों की काउंसलिंग
प्रवासी मजदूरों पर नजर रखने के भी आदेश
Update: Tuesday, September 24, 2019 @ 12:16 PM
हमीरपुर। जिला में बढ़ रहे क्राइम और नशे के कारोबार को रोकने के लिए पब्लिक पुलिस एसोसिएशन अहम भूमिका निभा रही है। पीपीए ने नशे के बढ़ते जाल को खत्म करने के लिए स्कूल-कालेजों में जाकर छात्रों की काउंसलिंग (Counseling) करने का निर्णय लिया है जिससे पता चल सके कि छात्र नशे की गिरफ्त में क्यों जा रहे हैं और नशे के साथ मारपीट की घटनाओं में क्यों ज्यादा दिलचस्पी रख रहे हैं।
यह भी पढ़ें :-अग्निहोत्री बोले : नाहन फाउंडरी को निजी हाथों में बेचने की साजिश नहीं होने देंगे कामयाब
ये निर्णय एसपी हमीरपुर अर्जित सेन की अध्यक्षता में आयोजित पुलिस पब्लिक एसोसिएशन की अहम बैठक में लिया गया। बैठक में पीपीए (PPA) की आगामी दिनों के लिए रूपरेखा तैयार की गई और जिला में स्कूलों में छात्रों की मारपीट की घटनाओं को लेकर अभियान चलाकर बच्चों को जागरूक करने के लिए निर्णय लिया गया। बैठक में नशे के कारोबार में संलिप्त लोगों के खिलाफ भी काम करने के लिए खाका तैयार किया गया।
एसपी अर्जित सेन ने पीपीए पदाधिकारियों को निर्देश दिए कि अपने-अपने क्षेत्रों में प्रवासी मजदूरों (migrant workers) पर नजर रखें और प्रवासी मजदूरों के पंजीकरण और आईकार्ड की जांच करें क्योंकि जिला में पिछले कुछ दिनों में प्रवासी चोरियों में संलिप्त पाए गए हैं। साथ ही किराए पर रह रहे मजदूरों की पहचान हो इसके लिए पीपीए के साथ मिलकर पुलिस अभियान चलाएगी जिसमें मकान मालिकों को भी बाहरी लोगों को मकान किराए पर देने से पहले पूरी जांच पड़ताल करने के लिए जागरूक किया जाएगा। बैठक में डीएसपी हितेश लखनपाल, पीपीए अध्यक्ष रमेश चंद भी मौजूद रहे।